তিশ্রেই
তিশ্রেই (/ˈtɪʃreɪ/) বা তিশরি (/ˈtɪʃriː/; হিব্রু ভাষায়: תִּשְׁרֵי‬‎ tīšrē (তিসরে) বা תִּשְׁרִי‬ tīšrī (তিসরি); আক্কাদীয় শব্দ tašrītu (তাসরিতু) থেকে যার উৎস šurrû, অর্থ "শুরু করা") সাধারণ পঞ্জিকার প্রথম মাস (যা তিশ্রেই মাসের ১ তারিখ থেকে শুরু হয়) এবং ইহুদি ধর্মপঞ্জির সপ্তম মাস (যা নিসান মাসের ১ তারিখ থেকে শুরু হয়। এই মাসের নামটি মূলত ব্যাবিলনীয় ভাষার শব্দ। এই মাসে ত্রিশটি দিন রয়েছে। গ্রেগরীয় বর্ষপঞ্জির সেপ্টেম্বর-অক্টোবরে পড়ে এই মাসটি। হিব্রু বাইবেলে ব্যাবিলনীয় বন্দিদশার পূর্বে এই মাসের নাম ছিলো এথানিম (হিব্রু ভাষায়: אֵתָנִים‎ – ১ রাজাবলি ১:২)। ব্যাবিলনীয় বর্ষপঞ্জিতে এই মাস আরা তিসরিতাম নামে পরিচিত যার অর্থ "আরম্ভের মাস" (দ্বিতীয় অর্ধ বছরের)। এডউইন আর. থেইলে তাঁর মিস্ট্রেরিয়াস নাম্বারস অব দ্যা হিব্রু কিংস বইটিতে উপসংহার টেনেছেন এই কথা ব্যক্ত করে যে প্রাচীন যিহূদা রাজ্যে তিশ্রেই মাস থেকে বছর হিসেব করা হতো অন্যদিকে ইস্রায়েল রাজ্যে নিসান মাস থেকে শুরু করা হতো। তিশ্রেই মাস যুগ গণনার ক্ষেত্রে ব্যবহার করা হতো – যেমন বছর গণনা প্রতি বছরের প্রথম তিশ্রেই থেকে শুরু করা হতো।